ข้อเสนอแนะบทความ fullpaper\_15\_520\_1569657743 (แนวทางเชิงกลยุทธ์ในการพัฒนากระบวนการทำงานในคลังสินค้า กรณีศึกษา คลังสินค้าแห่งหนึ่งในกรุงเทพมหานคร)

1. บทคัดย่อควรเขียนในลักษณะที่กระชับและสื่อสารประเด็นที่สำคัญโดยสรุป เพื่อให้ผู้อ่านสามารถเข้าใจเนื้อหาโดยรวม สิ่งที่ค้นพบในการทำวิจัยนี้ และประโยชน์ที่สามารถนำไปประยุกต์ใช้ได้ของบทความทั้งหมดได้อย่างชัดเจน
2. ตรวจสอบความถูกต้องไวยากรณ์
3. บทนำไม่สื่อสารให้ผู้อ่านเห็นถึงความสำคัญที่เกี่ยวข้องกับคลังสินค้า เพื่อให้ผู้อ่านเข้าใจถึงประเด็นสำคัญของการวิจัย เช่น มูลค่าทางเศรษฐกิจ อัตราการเติบโต อัตราการแข่งขันมีความรุนแรงมากน้อยเพียงใด ซึ่งการเติบโต 13.5 หรือ 16.2 ของมูลค่าเท่าใด นอกจากนี้ มีประเด็นปัญหาใดที่มีความน่าสนใจและสามารถปรับปรุงและเพิ่มความสามารถในการแข่งขันได้อย่างไร ซึ่งควรมีข้อมูลเชิงตัวเลข เพื่อใช้เป็นข้อมูลเชิงประจักษ์ในการนำเสนอ
4. จากประเด็นความไม่ชัดเจนของบทนำ ส่งผลให้เกิดข้อสงสัยเกี่ยวกับบริษัทแห่งหนึ่งที่ใช้ในการศึกษามีสถานะทางการตลาดอย่างไร เช่น เป็นคลังสินค้ารายใหญ่หรือไม่ หรือมีระบบการบริหารจัดการที่ทันสมัยและเป็นบริษัทชั้นนำในปัจจุบันหรือไม่ เมื่อดำเนินการปรับปรุงแล้วสามารถเพิ่มความสามารถในการแข่งขันได้อย่างมีประสิทธิภาพอย่างมีนัยสำคัญอย่างไร เป็นต้น ซึ่งจะทำให้เกิดความน่าสนใจของผู้อ่าน เพื่อนำองค์ความรู้ที่ได้มาประยุกต์ในงานลักษณะที่คล้ายคลึงกัน
5. เนื่องจากการอธิบายประเด็นปัญหาไม่ชัดเจน ส่งผลให้เกิดข้อสงสัยเกี่ยวกับการตั้งวัตถุประสงค์ ซึ่งมีความเกี่ยวข้องกับปัญหาของงานวิจัยอย่างมาก จึงควรอธิบายประเด็นปัญหาให้ชัดเจน เพื่อให้ผู้อ่านเข้าใจถึงประเด็นที่งานวิจัยกำลังศึกษาและประโยชน์ที่จะได้รับจากการอ่านงานวิจัยนี้
6. ควรระบุขอบเขตที่ต้องการศึกษาให้ชัดเจน
7. ขาดการทบทวนวรรณกรรมอย่างมาก ส่งผลให้เกิดข้อสงสัยเกี่ยวกับวิธีการดำเนินการวิจัยว่าสามารถนำไปประยุกต์ใช้ได้อย่างมีประสิทธิภาพอย่างไร เหมาะสมหรือไม่เหมาะสมกับลักษณะงานหรือสถานการณ์แบบใด
8. ผลการวิจัยไม่สามารถบ่งชี้ข้อมูลเชิงประจักษ์ให้ผู้อ่านเข้าใจได้อย่างชัดเจนว่า การศึกษาปัญหาสามรถบ่งชี้ประเด็นที่สำคัญต่อการการปรับปรุง เพื่อให้สามารถเพิ่มประสิทธิภาพมากหรือน้อยเพียงใด เมื่อเทียบกับการดำเนินการก่อนหน้า รวมทั้งไม่บ่งชี้ถึงวิธีการวิเคราะห์ที่ชัดเจน เพื่อให้สามารถนำองค์ความรู้ที่ได้จากงานวิจัยสำหรับใช้เป็นแนวทางในการดำเนินการต่อได้อย่างน่าเชื่อถือ
9. การนำเสนอแนวทางการแก้ไข ควรมีการวิเคราะห์ในหลายมิติที่เกี่ยวข้อง เพื่อให้สามารถพิจารณาแนวทางที่เป็นไปได้และมีความเหมาะสมมากที่สุดในการดำเนินการ ซึ่งองค์ความรู้ที่ได้จะช่วยให้ผู้อ่านเข้าใจแนวทางการปฏิบัติและสามารถนำไปใช้อ้างอิงในการปฏิบัติได้อย่างมีประสิทธิภาพ
10. การสรุปผลไม่สามารถบ่งชี้ถึงประโยชน์ที่ได้รับจากงานวิจัยและเกิดข้อสงสัยในการประยุกต์ใช้สำหรับการแก้ปัญหา

**โดยสรุป** การพิจารณาบทความ ผู้ประเมินพบว่า การนำเสนอประเด็นความสำคัญไม่ชัดเจน ไม่บ่งชี้ถึงความน่าสนใจของประเด็นปัญหาที่กำลังศึกษา ระเบียบวิธีวิจัยไม่ชัดเจน ขาดการทบทวนวรรณกรรมอย่างมาก ซึ่งส่งผลต่อความน่าเชื่อถือของการนำไปอ้างอิงและประยุกต์ใช้ในลักษณะงานที่คล้ายคลึงกัน จึงส่งผลต่อความสงสัยด้านประโยชน์ในการนำไปใช้ของบทความฉบับนี้ นอกจากนี้ ควรปรับปรุงการนำเสนอให้ชัดเจนและสื่อสารประเด็นที่สำคัญให้ชัดเจนมากยิ่งขึ้น จึงข้อเสนอให้แก้ไขแล้วส่งกลับมาให้พิจารณาใหม่อีกครั้ง **(Major revision)**